Η γυναίκα του Διστόμου

Με τον τίτλο «Η γυναίκα του Διστόμου» αναφέρεται φωτογραφία στην οποία απεικονίζεται μια γυναίκα, η Μαρία Παντίσκα, να θρηνεί με σταυρωμένα χέρια, φορώντας μαύρη μαντίλα 4 μήνες μετά την Σφαγή του Διστόμου. Η φωτογραφία είναι έργο του Ντμίτρι Κέσελ (Dmitri Kessel), ανταποκριτή του αμερικανικού περιοδικού «Life», την οποία τράβηξε την 1η Νοεμβρίου 1944 και το περιοδικό την δημοσίευσε στις 27 Νοεμβρίου 1944 σε άρθρο του για τις θηριωδίες των Ναζιστών στην Ελλάδα, με τίτλο «What the Germans did to Greece» (Τι έκαναν οι Γερμανοί στην Ελλάδα). Η φωτογραφία στο άρθρο έχει λεζάντα «Maria Padiska still weeps, four months after the Germans killed her mother in massacre at the Greek town of Distomo» (Η Μαρία Παντίσκα κλαίει ακόμα, τέσσερις μήνες αφότου οι Γερμανοί σκότωσαν τη μητέρα της σε σφαγή στην ελληνική πόλη του Διστόμου).

Η Μαρία Παντίσκα πέθανε το 2009.

Πηγές
 Ιστοσ. Parakato.gr, ΜΑΡΙΑ ΠΑΝΤΙΣΚΑ - Η φωτογραφία της μαυροφορεμένης γυναίκας από το Δίστοµο έχει κάνει τον γύρο του κόσµου, Ανακτήθηκε 2 Μαΐου 2013.
 Περιοδικό Life, LIFE 27 Νοεμ. 1944, σελ. 21, Ανακτήθηκε 2 Μαΐου 2013.

Θηριωδίες του Β' Παγκοσμίου Πολέμου στην Ελλάδα
Ιστορία της Βοιωτίας
Life (περιοδικό)
Φωτογραφία στην Ελλάδα